Dibināta studentu korporācija Gotonia
2028-03-24
1922. gada 24. martā dibināta vācbaltiešu studentu korporācija Gotonia pie Latvijas Universitātes, kuras pirmsākumi saistāmi ar Tērbatas universitātes Studējošo farmaceitu biedrību (1872-1919). Tā pakāpeniski pārveidojās par studentu korporāciju Fraternitas Pharmaceutica 1911. gada 11. maijā. 1920. gadā daži locekļi atdalījās no Fraternitas Pharmaceutica, pārceļoties no Igaunijas uz Latviju, kur pie Latvijas Universitātes nodibināja studentu korporāciju Fraternitas Pharmaceutica Rigensis; pie Tartu Universitātes turpināja pastāvēt studentu korporācija Fraternitas Pharmaceutica Dorpatiensis, kad 1932. gadā pārsauca sevi par Baltonia. 1927. gadā Fraternitas Pharmaceutica Rigensis pārsauca sevi par Gotonia. 1927. gadā reģistrējusies pie Latvijas Universitātes kā vācbaltiešu studentu korporācija Gotonia, bet 1932. gada 1. jūnijā slēgta kā studentu korporācija saskaņā ar Latvijas Universitātes Padomes lēmumu. Līdz 1939. gada 4. novembrim pastāvēja kā Latvijas Universitātes vācbaltiešu studentu biedrība Gotonia, kad notika vācbaltiešu izceļošana no Latvijas uz nacionālsociālistisko Vāciju (1933-1945). Pēc Otrā pasaules kara Rietumvācijā (1949-1990) Gotonia darbība nav atjaunota, taču tās locekļi pievienojās Baltijas studentu korporāciju tradīciju turpinātājai-vācbaltiešu studentu korporācijai Curonia Goettingensis (1959), kas ir mantiniece arī vācbaltiešu studentu korporācijām Curonia (1808-1939), Fraternitas Rigensis (1823-1939), Fraternitas Baltica (1865-1938) un Rubonia (1875-1939).
